Eng.sz.: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Egyiptom
utazás a modern arab világgal fűszerezett az ókori Egyiptomba
Kairó, Luxor és hajózás a Níluson

2026. november 29 – december 06.

1. nap: Indulás Budapestről 16.00-kor, majd érkezés 20:10-kor Kairóba az Egyptair menetrend szerinti járatával. A vízum ügyintézés a Kairói repülőtéren, majd transzfer a szállodába.
2. nap: Egész napos városnézés Kairóban, melyben benne vannak a Gízai Piramisok, a Gízai Szfinx, valamint látogatás az új Grand Egyptian Museum (GEM) kiállításán.
3.nap: Egész napos városnézés Kairóban, melynek során megismerkedünk Ó-Kairó (Old Cairo) nevezetességeivel, majd látogatás az Öreg Bazárban, ahol lehetőség nyílik egy kis szabadprogramra is.
4. nap: Kora reggel repülővel utazás Asszuánba, majd látogatás az Asszuáni-gátnál, a Philae-templomnál és a Befejezetlen Obeliszknél. Ezt követően beszállás a nílusi hajóra, amelyről a következő napokban csodálhatjuk a Nílus menti tájat.
5. nap: Hajózás a Níluson, majd látogatás Kom Ombóban, a Szobek és Hórusz tiszteletére emelt templomnál, valamint Edfuban, Hórusz templománál, amely a karnaki után a második legnagyobb fennmaradt ókori egyiptomi templom.
6. nap: Érkezés Luxorba, majd látogatás a város nyugati partján: a Királyok Völgyében, Hatsepszut templománál (Deir el-Bahari) és a Memnón-kolosszusoknál.
7. nap: Luxor: Látogatás Luxor templománál és a Karnaki templomkomplexumban, majd szállás Luxorban.
8. nap: Transzfer a luxori repülőtérre, majd hazautazás 08.00-kor az Egyptair menetrendszerinti járatával, kairói átszállással. Érkezés Budapestre 15.00-kor.
Utazás: Egyptair menetrend szerinti járataival, nílusi luxushajóval, légkondicionált autóbusszal
Étkezés: Teljes ellátás, az első vacsorától az utolsó reggeliig.
Szállás: 2 fő/szoba elhelyezéssel - Kairóban 3, Luxorban 1 éjszaka 4*-os hotelban, 5*-os nílusi hajón 3 éjszaka standard típusú kabinjaiban
Ár: 766.000 Ft/fő (az első 30 utas részére), amely tartalmazza a repülőjegyeket, a szállást és ellátást a fentiek szerint, a magyar nyelvű asszisztenciát, az egyiptomi transzfereket, a leírás szerinti programok belépőjegyét, a magyar nyelvű idegenvezetést, a vízumot és a helyi adókat és illetékeket.
1 ágyas felár: 167.200 Ft
Az ár nem tartalmazza magyarországi transzfereket, az italfogyasztást, a borravalót, az útlemondási biztosítást és az utasbiztosítást.
Az utazás ideje alatt mindenkinek rendelkeznie kell megfelelő érvényes utasbiztosítással, 
melyet irodánknál meg lehet kötni!

A programhoz jó utat kívánva üdvözlettel:				
Dr. Kopári László sk.
Pécs, 2026. március 9.